በኢትዮጵያ አገልግሎታችንን ማቅረብ ከጀመርን እነሆ አንድ ዓመት ሆነን።

ባለፈው ዓመት በዚህ ወቅት ያደረግነው የአገልግሎት ማስጀመሪያ ማብሰሪያ መርሃግብር የኢፌድሪ ጠቅላይ ሚኒስቴር ክቡር ዐቢይ አህመድ (ፒኤችዲ) እና የኬንያው ፕሬዘዳንት ክቡር ዶ/ር ዊሊያም ሩቶ እንዲሁም ከፍተኛ የመንግስት ባለስልጣናት፣ የዲፕሎማቲክ እና የቢዝነስ ማሕበረሰቡ ተወካዮች የተገኙበት ነበር። 

በመርሃ ግብሩ በፋይናንስ ሚኒስቴር አማካኝነት የተደረገው የሞባይል ፋይናንስ አገልግሎት ሴክተርን ለዓለም አቀፍ አገልግሎት ሰጪዎች ክፍት የማድረግ አስደሳች ዜና በጥራት ውስጥ ተግባራዊ ተደርጎ በግ ንቦት ወር 2015 ዓም የኤምፔሳ አገልግሎት ፈቃድ እንድናገኝ አስችሎናል። 

የአዲስ አበባ ምሽትን ለምስራቅ አፍሪካ ቀዳሚ በሆነው የድሮን ትርኢት ማድመቃችንም የሚረሳ አይደለም። 

በአንድ ዓመት ውስጥ የአገልግሎት አድማሳችንን ወደ በርካታ የኢትዮጵያ ክፍሎች በማስፋፋት ጥራት ያለው ኔትወርክ መዘርጋት እና ደንበኞቻችን የሚፈልጓቸውን ልዩ ልዩ አገልግሎቶች እንዲሁም በአፍሪካ ስኬታማ የሆነውን የዲጂታል ፋይናንስ አማራጭ ኤምፔሳን ማቅረብ ችለናል። 

ቀጣዩ ዓመትም ከደንበኞቻችን ጋር በመሆን የኢትዮጵያውያንን የወደፊት ጉዞ በዲጂታል ለማገዝ ያልደረስንባቸውን አካባቢዎች ለማዳረስ፣ ግ ንኙነትን የሚያቀላጥፍ እና የፋይናንስ አካታችነትን የሚያፋጥን ኔትወርክን በመዘርጋት የኢትዮጵያን የዲጂታል 2025 ስትራቴጂ ለመደገፍ አብልጠን የምንተጋበት ወቅት ነው።

ሳፋሪኮም ኢትዮጵያን ስለምትመርጡ እናመሰግናችኋለን! 

በአብሮነት ወደፊት!

Category: Telecom